《寄题卫立本具庆堂》
元代·吴景奎

日永南陵栋宇深，涿河绕屋树阴阴。二仪覆焘生成德，百岁期颐孝友心。

戏綵自供堂上水，击鲜无藉橐中金。汉家旧赐麟符在，奕叶蝉联直到今。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。